《送杜越江佐觐省往新安江》
唐代·刘长卿

去帆楚天外，望远愁复积。想见新安江，扁舟一行客。

清流数千丈，底下看白石。色混元气深，波连洞庭碧。

鸣桹去未已，前路行可觌。猿鸟悲啾啾，杉松雨声夕。

送君东赴归宁期，新安江水远相随。见说江中孤屿在，

此行应赋谢公诗。

作者简介：刘长(zhǎng)卿(709—789)，字文房，汉族，宣城（今属安徽）人，唐代诗人。后迁居洛阳，河间（今属河北）为其郡望。唐玄宗天宝年间进士。肃宗至德中官监察御史，苏州长洲县尉，代宗大历中任转运使判官，知淮西、鄂岳转运留后，又被诬再贬睦州司马。因刚而犯上，两度迁谪。德宗建中年间，官终随州刺史，世称刘随州。